Creating Fc kiekens - Hattrick
Creating Fc kiekens
Retrieved from "https://wiki.hattrick.org/wiki/Fc_kiekens" Man vas vir moord op vriendin | Maroela Media
Kol. Moatshe Ngoepe, woordvoerder van die polisie, het gesê dat die polisie in Thabazimbi in Limpopo Richard Jampa in hegtenis geneem het in verband met die moord op sy meisie, Thapelo Cilga Ramorotong (26), Sondag 5 Maart omstreeks 04:00.
“Jampa het na vermoede saam met Ramorotong in ŉ motor gery toe die voertuig spontaan aan die brand geslaan het. Jampa het gesê dat hy haar daaruit probeer trek het, maar dat die motor ongelukkig heel weggebrand het terwyl sy steeds daarin was,” het Ngoepe gesê.
“Die polisie vermoed egter nou gemene spel ná dit tydens die ondersoek aan die lig gekom het dat Jampa en Ramorotong die dag voor haar dood glo ŉ rusie by hul huis gehad het.”
Volgens Ngoepe is Jampa in hegtenis geneem, maar is tans in die hospitaal as gevolg van die beserings wat hy opgedoen het tydens die brand.
Volgens Ngoepe is daar ook twee onwettige vuurwapens op die toneel gevind en probeer die polisie steeds vasstel van waar die wapens afkomstig is.
Jampa sal vandag in sy afwesigheid in die Thabazimbi-landdroshof verskyn. Sodra hy ontslaan word uit die hospitaal, sal hy egter self in dieselfde hof voorkom op ŉ klag van moord.
Ja mens hulle koppe hak mos uit
“… in sy afwesigheid in die hof verskyn …”?
Ek het ook gelag Adri maar toe maak die tweede sin die eerste duidelik.
Toni · 2 jaar gelede
Adri, sy regsverteenwoordiger het moontlik namens hom in die hof verskyn. Hy sal in dieselfde hof verskyn sodra hy uit hospitaal ontslaan is….